**ОБРАЗЛОЖЕЊЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРАДСКЕ ОПШТИНЕ ПАНТЕЛЕЈ**

 **- ЧЕТВРТА ФАЗА СЕВЕРОЗАПАД**

План генералне регулације подручја градске општине Пантелеј - четврта фаза северозапад (у даљем тексту: План), ради се на основу:

* Статута Града Ниша ("Сл.лист Града Ниша", бр.88/08 и 143/16)
* Одлуке о изради Плана генералне регулације подручја градске општине Пантелеј - четврта фаза северозапад ("Сл. лист Града Ниша", бр.53/15),
* Закона о планирању и изградњи ("Сл.Гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14 и 83/18) - у даљем тексту: Закон) и
* Правилника о садржини, начину и поступку израде докумената просторног и урбанистичког планирања ("Сл.гласник РС", бр.64/15), у даљем тексту: Правилник.

Носилац израде Плана је Секретаријат за планирање и изградњу Града Ниша. Израда Плана је поверена ЈП Завод за урбанизам Ниш.

План обухвата насељена места Каменицу и Бреницу и подручје површине од **280.00hа**.

Планом се утврђују оптимална решења претежне намене површина по карактеристичним зонама, површине јавне намене, трасe, коридори и капацитети за саобраћајну, енергетску и комуналну инфраструктуру; зоне за које се обавезно доноси план детаљне регулације и локације за које се обавезно израђује урбанистички пројекат, као и остали садржаји прописани Законом и Правилником, а у свему поштујући смернице и одредбе Генералног урбанистичког плана Ниша 2010-2025. ("Сл. лист Града Ниша", бр.43/11), у даљем тексту: ГУП Ниша.

План представља основ за издавање локацијских услова и грађевинске дозволе.

**ЈП ЗАВОД ЗА УРБАНИЗАМ НИШ** **СЕКРЕТАРИЈАТ ЗА ПЛАНИРАЊЕ И ИЗГРАДЊУ**

 **Директор, Секретар,**

Мр Мирољуб Станковић, дипл.инж.арх. Игор Игић, дипл.инж.грађ.